Diari Oficial de la Generalitat Valenciana


Sumari del DOGV 5253, del 08-05-2006 (2006/5164)

RESOLUCIÓ de 10 de març de 2006, del secretari autonòmic per a l'Agència Valenciana de Salut, per la qual es desestima el recurs d'alçada RHU 4/05 interposat per Pedro Rabadán Magro i M. Carmen Cachero Bernárdez, contra l'Acord del Col·legi Oficial de Farmacèutics de la Província d'Alacant de 15 de novembre de 2005, que rebutja la petició d'excloure les seues oficines de farmàcia del torn de servicis d'urgència en el municipi d'Elx per a l'any 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5164


Organisme emissor
:   Conselleria de Sanitat

Tipus de document
:   Resolució

RESOLUCIÓ de 10 de març de 2006, del secretari autonòmic per a l'Agència Valenciana de Salut, per la qual es desestima el recurs d'alçada RHU 4/05 interposat per Pedro Rabadán Magro i M. Carmen Cachero Bernárdez, contra l'Acord del Col·legi Oficial de Farmacèutics de la Província d'Alacant de 15 de novembre de 2005, que rebutja la petició d'excloure les seues oficines de farmàcia del torn de servicis d'urgència en el municipi d'Elx per a l'any 2006. [2006/X5164]  
Vist el recurs d'alçada núm. RHU 4/05 interposat per Pedro Rabadán Magro i M. Carmen Cachero Bernárdez, contra l'Acord del Col·legi Oficial de Farmacèutics de la Província d'Alacant de 15 de novembre de 2005, pel qual s'acorda rebutjar la petició formulada pel Sr. Rabadán Magro i la Sra. Cachero Bernárdez per a excloure la seua oficina de farmàcia del torn de servicis d'urgència del municipi d'Elx l'any 2006, i examinats els següents fets:  
Primer  
Pedro Rabadán Magro i M. Carmen Cachero Bernárdez sol·liciten l'exclusió de les seues oficines de farmàcia del torn de servicis d'urgència del municipi d'Elx l'any 2006, per tindre sol·licitat per a enguany la farmacèutica Esperanza Blanca Jiménez Mateos la realització d'un horari superior a l'ordinari de 24 hores en la seua oficina de farmàcia.  
Segon  
En data 15 de novembre d'octubre de 2005 el Col·legi Oficial de Farmacèutics de la província d'Alacant acorda rebutjar eixa petició.  
Tercer  
Pedro Rabadán Magro i M. Carmen Cachero Bernárdez interposen un recurs d'alçada davant el secretari autonòmic de l'Agència Valenciana de Salut en data 19 de novembre de 2005, en el qual sol·liciten la nul·litat de l'acord recorregut per entendre que per estar les tres oficines de farmàcia en la mateixa zona no es produïx deteriorament en el servici al públic.  
Quart  
El recurs interposat es va comunicar als farmacèutics i ajuntament interessats, es va publicar en el DOGV i no s'hi van presentar al·legacions.  
Als anteriors fets s'apliquen els següents  
Fonaments jurídics  
Primer   
Esta Agència Valenciana de Salut és competent per a resoldre el present recurs per raó del Reial Decret 278/80, 25 de gener, sobre transferència de competències en matèria de sanitat, Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana, Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacances de les oficines de farmàcia de la Comunitat Valenciana, Llei 4/2005, de 17 de juny, de Salut Pública de la Comunitat Valenciana, Decret, de 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut, i Llei 30 /1992, de 26 de novembre i les seues modificacions.  
Segon   
Pedro Rabadán Magro i M. Carmen Cachero Bernárdez sol·liciten l'exclusió de les seues oficines de farmàcia del torn de servicis d'urgència del municipi d'Elx l'any 2006, per tindre sol·licitat per a enguany la farmacèutica Esperanza Blanca Jiménez Mateos la realització d'un horari superior a l'ordinari de 24 hores en la seua oficina de farmàcia. Els recurrents entenen que per estar les tres oficines de farmàcia en la mateixa zona no es produïx deteriorament en el servici al públic.  
La Llei estatal 16/1997, de 25 d'abril, de Regulació dels Servicis de les Oficines de Farmàcia, reconeix la possibilitat d'establir un règim de liberalització i flexibilitat horària, però conjugant-ho amb la necessitat que l'administració determine uns servicis mínims i regule uns torns d'urgència per a salvaguardar, en tot cas, la contínua i eficaç prestació de l'assistència farmacèutica.  
L'article 32 de la Llei 6/1998, de 22 de juny, de la Generalitat Valenciana d'Ordenació Farmacèutica de la Comunitat Valenciana, en concordança amb la legislació bàsica de l'Estat en esta matèria, establix que l'organització de l'horari d'atenció al públic, servicis d'urgència i vacances de les oficines de farmàcia s'han d'efectuar tenint en compte les característiques poblacionals i geogràfiques, garantint a la població l'assistència farmacèutica de forma permanent.  
La petició de realització d'un horari ordinari superior a l'ordinària s'empara en l'article 4 del Decret 187/1997, de 17 de juny, del Govern Valencià, i els servicis d'urgència es preveuen en l'article 5 del mateix decret, per la qual cosa no són equiparables. Quant a l'existència d'una oficina de farmàcia amb horari de 24 hores, es tracta d'un horari superior a l'ordinari i no d'un servici d'urgències, segons el Decret 187/1997, de 17 de juny, del Govern Valencià, i el municipi té una població superior a 75.000 habitants. En conseqüència, procedix desestimar el recurs interposat i ratificar l'acord col·legial recorregut.   
En virtut dels fets i fonaments jurídics anteriors, resolc desestimar desestimar el recurs d'alçada núm. RHU 4/05 interposat per Pedro Rabadán Magro i M. Carmen Cachero Bernárdez, contra l'Acord del Col·legi Oficial de Farmacèutics de la Província d'Alacant de 15 de novembre de 2005, que rebutja la petició d'excloure les seues oficines de farmàcia del torn de servicis d'urgència al municipi d'Elx per a l'any 2006.  
Que es notifique esta resolució a les persones interessades amb l'advertència que exhaurix la via administrativa i que hi poden interposar un recurs contenciós administratiu en el termini de dos mesos, comptats a partir de l'endemà de la data de notificació, davant el Tribunal Superior de Justícia de la Comunitat Valenciana.  
València, 10 de març de 2006.. El secretari autonòmic per a l'Agència Valenciana de Salut: Manuel Cervera Taulet.